Na temelju čl. 40. Statuta Turističke zajednice Grada Bakra („Službene novine“ Grada Bakra 11/2020.), a temeljem suglasnosti Turističkog vijeća Turističke zajednice Grada Bakra sa 4. sjednice održane dana 22. rujna 2025. godine, direktorica Turističke zajednice Grada Bakra raspisuje

**NATJEČAJ**

Za zapošljavanje stručnog suradnika - informatora za 1 radno mjesto u Turističkoj zajednici Grada Bakra na neodređeno puno radno vrijeme - uz obvezni probni rad u trajanju od 3 (tri) mjeseca.

Uvjeti:

1. završena najmanje srednja škola (gimnazija, četverogodišnja ili petogodišnja strukovna škola),

2. najmanje jedna godina radnog iskustva,

3. znanje jednog stranog jezika,

4. znanje rada na osobnom računalu,

5. da ima položen stručni ispit za rad u turističkoj zajednici, a ako nema treba u roku od jedne godine od dana stupanja na rad položiti stručni ispit;

Prijavi je potrebno priložiti:

* životopis
* presliku domovnice
* dokaz o stručnoj spremi - preslika diplome
* dokaz o radnom iskustvu - potvrda o podacima evidentiranim u matičnoj evidenciji Hrvatskoj zavoda za mirovinsko osiguranje
* dokaz o poznavanju stranog jezika, presliku svjedodžbe i/ili diplome o položenom tečaju
* dokaz o položenom stručnom ispitu za rad u turističkoj zajednici (ukoliko kandidat ima položen ispit)

Natječaj je otvoren 8 dana od dana objave na službenim web stranicama TZG Bakra.

Prijave na natječaj s potrebnom dokumentacijom dostavljaju se u zatvorenoj omotnici s naznakom:

„Ne otvaraj – natječaj za radno mjesto“ na adresu: Turistička zajednica Grada Bakra, Primorje 39, 51222 Bakar, osobno ili preporučenom poštom, u roku od 8 (osam) dana od dana objave obavijesti o raspisivanju Natječaja na mrežnim stranicama Hrvatskog zavoda za zapošljavanje i Turističke zajednice Grada Bakra zaključno do 07.10.2025. godine do 16:00 sati. Ponude koje pristignu nakon toga smatraju se zakašnjelima.

Nepotpune i nepravodobne molbe neće se razmatrati. Kandidati koji podnesu nepotpune ili nepravovremene prijave neće se smatrati kandidatima prijavljenim na natječaj.

O rezultatima Natječaja kandidati će biti obavješteni putem e-maila.

Turistička zajednice Grada Bakra zadržava pravo u svako vrijeme poništiti ovaj natječaj, odnosno ima pravo ne odabrati niti jednog kandidata, bez obveze obrazlaganja svoje odluke i bez ikakve odgovornosti prema kandidatima.

Bakar, 29.09.2025. godine

 Direktorica TZ Grada Bakra

 Sonja Jelušić Marić, mag.oec.